CELEX: 22012D0053
Language: hu
Date: 2012-03-30 00:00:00
Title: Az EGT Vegyes Bizottság 53/2012 határozata ( 2012. március 30. ) az Európai Gazdasági Térségről szóló megállapodás IX. mellékletének (Pénzügyi szolgáltatások) módosításáról

2.8.2012   
            
            
               HU
            
            
               Az Európai Unió Hivatalos Lapja
            
            
               L 207/33
            
         AZ EGT VEGYES BIZOTTSÁG 53/2012 HATÁROZATA
   (2012. március 30.)
   az Európai Gazdasági Térségről szóló megállapodás IX. mellékletének (Pénzügyi szolgáltatások) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás IX. mellékletét a 2012. február 10-i 20/2010 EGT vegyes bizottsági határozat (1) módosította.
            
         
               (2)
            
            
               A Japán jogi és felügyeleti keretrendszerének a hitelminősítő intézetekről szóló 1060/2009/EK európai parlamenti és tanácsi rendelet követelményeivel való egyenértékűségének elismeréséről szóló, 2010. szeptember 28-i 2010/578/EU bizottsági határozatot (2) bele kell foglalni a megállapodásba,
            
         ELFOGADTA EZT A HATÁROZATOT:
   1. cikk
   A megállapodás IX. melléklete a 31eb. pont (1060/2009/EK európai parlamenti és tanácsi rendelet) után a következő ponttal egészül ki:
   
               „31ec.
            
            
               
                  32010 D 0578: a Bizottság 2010. szeptember 28-i 2010/578/EU bizottsági határozata Japán jogi és felügyeleti keretrendszerének a hitelminősítő intézetekről szóló 1060/2009/EK európai parlamenti és tanácsi rendelet követelményeivel való egyenértékűségének elismeréséről (HL L 254., 2010.9.29., 46. o.).”
            
         2. cikk
   A 2010/578/EU határozatnak az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2012. március 31-én lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (3), vagy a 2012. február 10-i 20/2012 EGT vegyes bizottsági határozat hatálybalépésének napján, attól függően, hogy melyik a későbbi időpont.
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2012. március 30-án.
      
         
            az EGT Vegyes Bizottság részéről
         
         
            a megbízott elnök
         
         Gianluca GRIPPA
      
   
   
      (1)  HL L 161., 2012.6.21., 26. o.
   
      (2)  HL L 254., 2010.9.29., 46. o.
   
      (3)  Alkotmányos követelmények fennállását nem jelezték.
   
      A Szerződő Felek együttes nyilatkozata a 2010/578/EU bizottsági határozatot a megállapodásba foglaló, 2012. március 30-i 53/2012 EGT vegyes bizottsági határozathoz
      „A 2010. szeptember 28-i 2010/578/EU bizottsági határozat harmadik országokra vonatkozó egyenértékűséggel foglalkozik. E határozat EGT-megállapodásba foglalása nem sérti az EGT-megállapodás hatályát.”